EkBass/fiwiki-20250220-pages-articles huggingface dataset:
Karahkanjärvi

Karahkanjärvi on järvi Karahkan kylässä Ylikiimingin kaupunginosassa Oulussa Pohjois-Pohjanmaalla. Järvi sijaitsee kylän eteläpuolella sen välittömässä läheisyydessä, noin neljän kilometrin päässä Ylikiimingin taajaman eteläpuolella. Järven pinta-ala on 29,5 hehtaaria, ja se kuuluu Kiiminkijoen vesistöalueeseen ja Vepsänjoen valuma-alueeseenMännistö-Vetoniemi, s. 1.. Karahkanjärvi on suoperäinen, rehevöityvä, mutapohjainen ja matala järvi, joka saa vetensä ympäröiviltä soilta. Myös Valkiainen laskee vetensä leveää suopuroa pitkin Karahkanjärven länsiosaan. Karahkanjärvi laskee Kylmäojaa pitkin etelään Vepsänjokeen ja edelleen Kiiminkijokeen. Talvisin järviveden happitilanne on heikko, kevättalvisin vesi on lähes hapetonta. Järven keskisyvyys on noin yksi metri sen pohjaa peittävän humuskerroksen vuoksi. Yleisimmät saaliskalat ovat särki, hauki ja ahven. Asutus on keskittynyt järven pohjoispuolelle kovan maaperän alueille. Pohjoisrantaa lukuun ottamatta järven rannat ovat suota. ==Lähteet== * ===Viitteet=== Luokka:Kiiminkijoen vesistö Luokka:Ylikiimingin järvet
Dualismi (filosofia)

Dualismi (latinan sanasta duo ’kaksi’) on uskomus kahtalaisuudesta tai kahtiajaosta. Filosofiassa dualismilla tarkoitetaan kaksijakoista käsitystä todellisuudesta. Filosofiassa, tarkemmin ontologiassa, dualismilla tarkoitetaan kahden itsenäisen alkuperusteen eli substanssin totenapitämistä/olemassaoloa. Yleensä tällä viitataan maailman kaksijakoisuuteen hengen ja materian välillä. Näin ajatteli muun muassa René Descartes. Maailmassa voidaan näin ajatella olevan niin henkeä kuin materiaa. Vaikka perinteisesti henkisen puolen on ajateltu liittyvän jollakinlailla jumaluuteen, voidaan sillä käsittää myös maailman abstraktit ilmiöt ottamatta kantaa siihen, ohjaako jokin niitä tai mistä antimateria on peräisin. Abstraktioihin voidaan laskea myös tunteet erotettuina fyysisistä reaktioista. Maailman kaksijakoisuuden voidaan ajatella ulottuvan siis myös tunteen ja järjen vastakohtaan. Uskonnonfilosofiassa dualismilla tarkoitetaan kahden yhtä alkuperäisen alkuolennon tai alkuvoiman, usein hyvän ja pahan, totenapitämistä/olemassaoloa. Dualismin vastakohta on monismi, yhtenäisyyden oppi, sekä joskus myös pluralismi eli monijakoinen todellisuuskäsitys, useiden alkuperusteiden totenapitäminen. == Fysiikka ja metafysiikka == Länsimaisen dualismin juuret ovat antiikin Kreikan ajattelussa sekä tiedeyhteisöissä. Tällöin dualistista maailmankatsomusta ei juurikaan kyseenalaistettu. Tämän aikaiset luonnontieteilijätkin olettivat lausunnoissaan antimaterian, yleensä jonkinlaisen alkuvoiman tai jumaluuden olemassaolon, mutta ilmoittivat tutkivansa mieluummin materiaa. Filosofian piirissä antimaterian sekä materian suhteesta on käyty keskustelua vuosituhannet; ovatko substanssit rinnakkaiset vai tulisiko toinen olevista olettaa hallitsevaksi, onko toinen substansseista alkuperäisempi kuin toinen ja ovatko ne syntyneet toisistaan vai itsenäisesti. Lisäksi keskustelua on käyty niiden vaikutuksista toisiinsa. Mikäli substanssit toimivat eri tasoilla, vaikuttavatko ne toisiinsa ja miten. Näin saivat alkunsa termit fysiikka ja metafysiikka kuvaamaan materian tutkimuksen ja antimaterian tutkimuksen välistä eroa. Aristoteles käytti pian eriytyvistä tieteenaloista nimityksiä ontologia (eli olemassaolon ja olemassa olevan tutkiminen) sekä teologia (eli jumalan ja jumalallisten asioiden tutkiminen ja jumalalliseen liittyvät kysymykset). Näitä hän käsitteli teoksessaan Metafysiikka. Hyvin tyypillinen idealistinen oppi maailman kaksijakoisuudesta on Platonin ideaoppi, jossa muuttumaton antimateria nostetaan maailman hallitsevaksi voimavaraksi. Vaikka Platon puhuu kahdesta maailmasta, ei oppia suoraan pidetä dualistisena, sillä materian nähdään opissa olevan näennäistä. Lähestyttäessä keskiaikaa ja kirkon valtaannousua antimateria sai vahvan kristillisen ja jumaluuteen liittyvän leiman. Teologian tutkimusta ja ajattelua ohjasi vahvasti tällöin Tuomas Akvinolaisen tomismi. == Katso myös == * Kartesiolainen dualismi * Mielenfilosofia * Vitalismi == Aiheesta muualla == * * Selin, Risto: Dualismi. Teoksessa Luokka:Dualismi Luokka:Seulonnan keskeiset artikkelit bs:Dualizam fy:Dualisme
Tabu (elokuva)

Tabu () on vuonna 1999 ensi-iltansa saanut japanilainen elokuva, jonka on ohjannut Nagisa Ōshima. Elokuvan juoni sijoittuu vuoteen 1865, myöhäisen Tokugawa-shōgunaatin aikaan ja Japanin feodaalisen yhteiskunnan murrokseen. Tarina pyörii historiallisen miliisijoukon shinsengumin ja sen fiktiivisten uusien jäsenten ympärillä. Tabun keskeisiä aiheita ovat samuraikulttuurin loppuminen ja homoseksuaalisuus osittain suljetussa ympäristössä. == Juoni == Elokuva alkaa shinsengumin joukkojenvärväystilaisuudesta, jossa Kondō Isami ja Hijikata Toshizō valitsevat uusia jäseniä. Kokeeseen saapuneista yrittäjistä vain kaksi läpäisee tiukan pääsykokeen. Hyozo Tashiro ja Kano Sozaburo aloittavat harjoittelun uudessa samuraikoulussa ja pian kaksikon välillä huhutaan olevan romanssi. Kanon hyvät piirteet herättävät kiinnostusta myös joukkojen muiden jäsenten keskuudessa. Kiristyvä tilanne huolestuttaa koulun upseereja, jotka eivät kuitenkaan onnistu estämään tilanteen kärjistymistä. Kanon rakastajana pidetty Tashiro, joutuu syytteeseen muita miliisejä vastaan tehdyistä, ja yhden hengen vaatineista, hyökkäyksistä. Shinsengumin sääntöjen mukaan teon rangaistus on kuolema. == Näyttelijät == == Lähteet == * * Luokka:Vuoden 1999 japanilaiset elokuvat Luokka:Nagisa Ōshiman ohjaamat elokuvat Luokka:Japanilaiset draamaelokuvat Luokka:Samuraielokuvat
Tabu (täsmennyssivu)

Tabu tarkoittaa seuraavia asioita: ==Sosiologiassa== * tabu, kielletty asia ==Henkilöitä== * Tabu, intialainen näyttelijä * Tabu Ley Rochereau, kinshasankongolainen muusikko ==Kirjoja ja lehtiä== * Tabu, Timo K. Mukan romaani vuodelta 1965 * Tabu, Napakymppi-lehden ja Erotiikan maailma -lehden sisarjulkaisu (miestenlehti) ==Elokuvia ja tv-sarjoja== * Tabu – tarina Etelämereltä, yhdysvaltalainen elokuva vuodelta 1931 * Tabu, Vilgot Sjömanin ohjaama elokuva vuodelta 1977 * Tabu, Ryhmäteatterin televisiosarja vuodelta 1986 * Tabu, Nagisa Ōshiman ohjaama elokuva vuodelta 1999 == Musiikki == * "Tabú", Pablo Alboránin ja Ava Maxin musiikkikappale vuodelta 2019. ==Katso myös== * Taboo (täsmennyssivu)
Paul Hillier

Paul Hillier (s. 9. helmikuuta 1949) on englantilainen kuoronjohtaja ja baritoni. Hän on vuodesta 2001 toiminut Viron filharmonisen kamarikuoron ykkösjohtajana ja taiteellisena johtajana. Vuonna 1990 hän perusti lauluyhtyeen Theatre of Voices. Samana vuonna Hillier alkoi valmistaa äänitesarjaa Harmonia Mundi USA -levy-yhtiölle. 1990-luvun alussa hän työskenteli Davises California -yliopistossa ja myöhemmin Indianan yliopiston musiikkikoulussa, jossa johti vanhan musiikin instituuttia 1996-2003. 2002 Hillier sai Kööpenhaminan yliopiston kunniatohtorin arvon ja 2003 kutsun kööpenhaminalaisen lauluyhtye Ars Novan ykkösjohtajaksi. Hillier on erikoistunut muun muassa renessanssin ajan vokaalimusiikkiin sekä Arvo Pärtin ja Steve Reichin sävellyksiin. Yksi tunnetuimmista yhtyeistä, joissa hän on toiminut, on kvartetti Hilliard Ensemble vuosina 1973-1990. Hän on myös sen perustajajäsen. Eri kokoonpanojen edustajana Hillier on saavuttanut lukuisia Grammy-palkintoja ja -ehdokkuuksia. Paul Hillier on kirjoittanut monografian Arvo Pärt sekä toimittanut kirjoituskokoelman Collected Writings of Steve Reich. == Lähteet == * Tuglas-seura 25 vuotta -juhlakonsertin ohjelma, s. 9 (pidetty Helsingin Johanneksen kirkossa 14.4.2007) === Viitteet === == Aiheesta muualla == * Paul Hillierin kotisivut * Luokka:Brittiläiset kuoronjohtajat Luokka:Grammy-palkinnon saajat Luokka:Englantilaiset muusikot Luokka:Vuonna 1949 syntyneet Luokka:Elävät henkilöt
Jyri Honkavaara

Jyri Juha Ilmari Honkavaara (16. tammikuuta 1960 - 11\. helmikuuta 1997 Helsinki)Kuolinilmoitus, Helsingin Sanomat 4.3.1997, s. A 6 oli suomalainen laulaja, kitaristi, säveltäjä ja sanoittaja. Hän tuli tunnetuksi vuonna 1979 ensisinglensä Lontoon skidit julkaisseen pihtiputaalaisen Ratsia-yhtyeen laulavana kitaristina ja biisintekijänä. Ratsia voitti samana vuonna Rockin SM-kilpailuissa Seinäjoella uuden aallon sarjan. Jo viitisen vuotta aiemmin nuori Honkavaara oli ruvennut tekemään omia kappaleita yhtyeelle, johon hänen lisäkseen olivat kuuluneet Seppo Hämäläinen ja Pasi Kuusjärvi, vuonna 1977 yhtye vaihtoi nimensä Ratsiaksi. Rockin soittamisen lisäksi Honkavaara myös kirjoitti rockista 1970-luvun pienlehtiin. Ratsia julkaisi kolme albumia. Ratsian hajoamisen jälkeen 1982 Honkavaara muutti Helsinkiin. Vuonna 1983 julkaistiin Honkavaaran ainoaksi jäänyt soololevy, single Leijat. Samana vuonna hän oli mukana Hefty Load -yhtyeen ainoalla albumilla. Vuonna 1986 Honkavaaran Killer Poodles -yhtye julkaisi kaksi kappaletta kokoelmalevyllä Rock’n’Roll (Vaaralliset levyt, One Inch Rock). Vuonna 1997 Honkavaara kuoli kotonaan Helsingissä. Hänet on haudattu Helsingin Hietaniemen hautausmaan uurnalehtoon . Vuonna 2009 julkaistussa Pauli Kallion ja Kyky Ahosen sarjakuvaromaanissa Maalaispunkin päiväkirja Jyri Honkavaara on yksi päähenkilöistä. Toukokuussa 2014 sai ensi-iltansa Honkavaaran elämästä kertova näytelmä Täynnä elämää − balladi Jyri Honkavaarasta. Näytelmän on käsikirjoittanut Jyrki Pylväs ja se on Teatteri Maximuksen tuotantoa. __NOTOC__ ==Soolosingle== * Leijat / Niele valoa (Johanna, 1983) ==Vaikuttanut yhtyeissä== * Ratsia, laulu, kitara * Hefty Load, laulu, kitara * Killer Poodles * Innerspacemen (Perusti yhtyeen, mutta hänet erotettiin ennen kuin bändi ehti levyttäähttp://web.archive.org/web/20160422175019/http://www.sjoki.uta.fi/~latvis/yhtyeet/Ratsia.html.) * Cosmic Neighbours ==Lähteet== ==Aiheesta muualla== * * * Luokka:Suomalaiset lauluntekijät Luokka:Suomalaiset sanoittajat Luokka:Vuonna 1960 syntyneet Luokka:Vuonna 1997 kuolleet Luokka:Suomalaiset rockmusiikin säveltäjät Luokka:Suomalaiset rocklaulajat Luokka:Suomalaiset kitaristit
Jonathan Livingston Seagull

Jonathan Livingston Seagull (Lokki Joonatan) on vuonna 1973 julkaistu soundtrack-albumi, joka perustuu Richard Bachin samannimisestä kirjasta tehtyyn elokuvaan. Sanoitukset ja sävellykset on tehnyt Neil Diamond, joka myös laulaa osan kappaleista. Orkesterin johto: Tom Catalano, sovitukset: Lee Holdridge == Kappaleet == A-puoli # # # # # # B-puoli # # # # # # * Kappaleet A1, 3, 5 ja B1, 3, 5, 6 ovat instrumentaaliesityksiä. * Levykotelossa on kappaleiden sanat. == Lähteet == * LP-levy 69047 (CBS, 1973) Luokka:Vuoden 1973 soundtrackit Luokka:Neil Diamondin albumit
Pieni-Kelivaaran motti

Pieni-Kelivaaran motti syntyi IV Armeijakunnan ns. suuren vastahyökkäyksen toisen vaiheen seurauksena. ==Motin synty== Motti syntyi IV Armeijakunnan aloitettua ns. suuren vastahyökkäyksensä 6. tammikuuta 1940 ja joukkojen edettyä aina Laatokan rantaan asti ja ns. toisen aallon hyökkäyksen lähdettyä käyntiin. I/JR 37 sekä Er.P 8 etenivät Ruhtinaanmäestä etelää kohti 15. tammikuuta 1940 asti. Joukkojen komentajan havaittua alueelle jääneiden vihollisjoukkojen miehittämien vaarojen miehittämisen olevan joukkojen vähäisyyden vuoksi mahdotonta hän päätti jatkaa etenemistä vaarat sivuuttaen. Edellä mainitut joukot jatkoivat hyökkäystään Pienen-Kelivaaran itäpuolitse ja näin eristivät sen muista neuvostojoukoista. Motti oli syntynyt. ==Toimet mottia vastaan== I/JR 37 yritti toistuvasti vallata Pieni-Kelivaaran aluetta 17.–28. tammikuuta 1940 välisenä aikana, mutta puna-armeijan joukot pitivät alueella pintansa. ==Motin laukeaminen== 28\. tammikuuta 1940 suoritetun hyökkäyksen johdosta motti viimein laukesi. Motin elossa olevat puolustajat (noin 140 miestä) antautuivat. Alueelta löydettiin noin 300 kaatunutta vihollissotilasta. ==Sotasaalis== Sotasaaliina alueelta saatiin muun muassa seuraavia taisteluvälineitäSotatieteen laitos:"Talvisodan historia" osa 3 s.92: *2 pst-tykkiä *2 kenttätykkiä *9 kevyttä kranaatinheitintä *9 konekivääriä *noin 100 kivääriä Sotasaalis oli osa Suomen talvisodassa saamaa sotasaalista, mutta huomio kiinnittyy siihen, että virallisissa luetteloissa ei esiinny yhtään pikakivääriä, jotka todennäköisesti päätyivät suoraan joukkojen omaan käyttöön. == Lähteet == * === Viitteet === Luokka:Laatokan Karjalan mottitaistelut talvisodassa
León (Nicaragua)

León (Santiago de los Caballeros de León) on kaupunki Nicaraguassa. Se on saman nimisen kunnan ja departementin pääkaupunki. Kaupungissa on noin 168 000 asukasta (arvio 2015). León sijaitsee Río Chiquiton varrella noin 15 km ylävirtaan Tyynenmeren rannikosta. Kaupunki on pitkään ollut maan intellektuellien keskus ja yliopisto sinne perustettiin jo 1813. Leónin perusti alun perin Francisco Hernandez de Cordoba 1524 noin 30 km itään nykyisestä paikasta. Vuonna 1610 Momotombon tulivuoden purkauksen jälkeen se siirrettiin nykyiseen paikkaan. Vanhan kaupungin rauniot kaivettiin esiin 1960 ja niistä tuli UNESCOn maailmanperintökohde 2000. Leónin suuri ylösnousemuksen katedraali (Basilica Catedral de la Asunción de León) rakennettiin 1706–1740 ja siihen lisättiin kaksi tornia 1746 ja 1779. Katedraali on maailmanperintökohde vuodesta 2011. Kun Nicaragua erosi Keski-Amerikan yhdysvalloista 1839, Leónista tuli maan pääkaupunki. Muutamia vuosi pääkaupunki vaihteli Leónin ja Granadan välillä riippuen siitä olivatko vallassa Leónin liberaalit vai Granadan konservatiivit. Lopulta Managuasta tuli pysyvä pääkaupunki 1858. == Lähteet == ==Aiheesta muualla== *Portal Virtual de la Ciudad León Luokka:Nicaraguan kaupungit
Granada (Nicaragua)

Granada on kaupunki Nicaraguassa Keski-Amerikassa. Se on yksi Amerikkojen vanhimmista kaupungeista ja Nicaraguan tärkeimmistä. Kaupungissa asuu noin 120 000 ihmistä. Granada sijaitsee Nicaraguajärven rannalla, ja on samannimisen departtementin pääkaupunki. Sen perusti Francisco Hernández de Córdoba vuonna 1524. Kaupungista käytetään usein lempinimeä Gran Sultana del Gran Lago, ’suuren järven suuri sulttaani’. Nicaraguan historiassa Granada kilpaili pitkään pääkaupungin asemasta Leónin kanssa, ennen kuin Managuasta tuli pysyvä pääkaupunki vuonna 1858. Granada oli vallasta taistelevien konservatiivien tukialue, kun taas León liberaalien. Vaikka kaupunki sijaitsee lähellä Tyynenmeren rannikkoa, sieltä on vesireitti Atlantille San Juan -jokea pitkin. Kaupungin tärkeimpiä nähtävyyksiä ovat saaristo, Isletas de Granada Nicaraguajärvellä, keskuspuisto (Parque Central), katedraali, Mercedin kirkko ja Polvoran linnoitus. Kaupungin lähellä on myös Mombacho-tulivuoren luonnonpuisto. Granadan merkittävin vuosittainen kulttuuritapahtuma on Festival de Poesía, kansainvälinen runofestivaali tammi–helmikuussa. == Lähteet == ==Aiheesta muualla== Luokka:Nicaraguan kaupungit
Cerasus

Cerasus on ruusukasveihin lukeutuvan Prunus-suvun alasuku, johon kuuluvat varsinaiset kirsikat. Sen lajit poikkeavat varsin paljon muista Prunus-suvun hedelmäpuista eli luumuista, aprikooseista, manteleista ja persikoista.Cherries Mark Rieger's Fruit Crop == Kuvaus == Kirsikkapuun hedelmiä ovat kirsikat. Sana kirsikka viittaa sekä kirsikkapuuhun että sen hedelmään. Kirsikka on kivihedelmä eli luumarja, joten hedelmät sisältävät kiven, jonka halkaisija on tyypillisesti 0,5–1 cm ja joka puolestaan sisältää puun siemenen. Hedelmien väri vaihtelee vaaleanpunaisesta tummanpunaiseen, myös mustia tai keltaisia tunnetaan. == Viljely == Kirsikoiden tuotannossa tärkeimmät lajit ovat imeläkirsikka eli linnunkirsikkapuu (Prunus avium) ja hapankirsikka eli etikkakirsikka (Prunus cerasus). Kummallakin lajilla on runsaasti erilaisia lajikkeita. Suomessa paremmin menestyvän hapankirsikan kaksi päätyyppiä ovat kuulasmarjat ja morellit. Etelä-Ruotsissa voidaan viljellä molempia lajeja, mutta Suomen ilmasto on yleensä liian ankara imeläkirsikalle.Enemmän iloa puutarhasta, Oy Valitut Palat, Reader's Digest Ab, 1981 Vain lounaissaariston kasvuolosuhteet saattavat edesauttaa marjasadon onnistumiseen. Imeläkirsikkaa viljellään kuitenkin jopa Vaasan korkeudella. Talvituhojen lisäksi myös keväthallat vahingoittavat kirsikkaa. Kirsikoita tulee istuttaa lähekkäin pölytyksen onnistumisen vuoksi. == Taudit ja tuholaiset == Kirsikkapuilla voi olla useita eri tauteja ja tuholaisia. Hedelmäpuiden sienitaudeista kirsikkapuu saa toisinaan harmaakiiltotaudin. Sillä voi myös ilmetä haulitautia, joka vaikuttaa sen lehtiin. Sen pahimmat taudit ovat kirsikkarupi ja versomuumiotauti. Myös useat tuholaiset, kuten kirsikkakirva, kirsikkakoi ja kirsikkaetanainen voivat häiritä sen kasvua. == Käyttö == Kirsikat eivät kypsy enää korjuun jälkeen. Kirsikoita nautitaan tuoreena tai ne jalostetaan hilloiksi, marmeladeiksi ja niitä käytetään aineosana monissa tuotteissa kuten jogurteissa ja leivonnaisissa. Kirsikkamehua valmistetaan puristamalla tai linkoamalla. Myös hedelmäviiniä tai -viinaa voidaan valmistaa. Kirsikkapuita istutetaan myös niiden koristeellisuuden vuoksi. == Kirsikkalajeja == *Prunus avium – imeläkirsikka *Prunus cerasus – hapankirsikka *Prunus pensylvanica – pilvikirsikka *Prunus mahaleb – veikselinkirsikka == Lähteet == == Aiheesta muualla == * Fineli: Kirsikan ravintosisältö Luokka:Tuomet Luokka:Seulonnan keskeiset artikkelit
Liha ja Säilyke

Liha ja Säilyke Oy on forssalainen elintarvikealan yritys, joka on Atria Yhtymän omistama. Sen tunnetuin tuotemerkki on Forssan. Merkillä myydään muun muassa salaatteja, valmisruokia, piirakoita sekä erilaisia lihatuotteita. Yhtiö valmistaa myös tuotteita kauppojen omilla merkeillä. Yhtiö työllistää noin 200 työntekijää, ja sen vuosittainen liikevaihto ylittää 40 miljoonaa euroa. ==Historia== Erkki Rokkanen, Matti Helin ja Paavo Hölttä perustivat vuonna 1955 avoimen yhtiön Liha ja Säilyketehdas Rokkanen & Kumpp.. Yhtiö alkoi valmistaa palvituotteita, makkaroita ja säilykkeitä Saarisen vanhassa makkaratehtaassa Forssan kauppalassa. Vuonna 1959 toiminta siirrettiin omiin, uusiin tiloihin. Paavo Hölttä kuoli 1966, ja hänen perikuntansa myi Höltän osuuden muille yhtiömiehille. Vuonna 1969 valmistui tehtaan merkittävä laajennus, johon sijoittui varasto, pakkaamo, lähettämö, lihanleikkaamon laajennus sekä eineskeittiö. Säilykkeiden valmistus lopetettiin 1970-luvun alussa huonon menekin vuoksi. Einesten menekki sen sijaan kasvoi, ja niinpä tehdasta laajennettiin taas vuonna 1974 juuri einestuotantoa silmällä pitäen. Vuonna 1976 perustettiin Liha ja Säilyke Oy jatkamaan Avoin yhtiö Liha ja Säilyketehdas Rokkanen & Kumpp. toimintaa. Avoin yhtiö purettiin seuraavana vuonna. Einestuotannon jatkaessa kasvuaan, laajennettiin tuotantotiloja jälleen vuonna 1982. Vuosina 1995 – 1996 tapahtui yhtiön tähän asti suurin laajennus. Yhtiö osti tehtaan naapuritontin, jossa sijaitsi aiemmin osuusliike Tammen teurastamo. Teurastamon rakennukset purettiin, ja tilalle rakennettiin 4000 m² laajennus. Siihen sijoittui kasvisten ja juuresten prosessointi, salaattien valmistus, varastotiloja sekä pakkasvarasto. Pääosa tehtaasta sijaitsee Loimijoen ja asuinalueiden välissä ahtaalla tontilla, jossa ei ole enää tilaa laajentua. 2002 valmistui uusi lähettämörakennus joen vastakkaisella puolella olevalle tontille. Vanhan ja uuden osan yhdistää toisiinsa katettu kuljetinsilta. Liha ja Säilyke Oy:n koko osakekanta myytiin Atria Oyj:lle vuonna 1999. Vuonna 2004 Liha ja Säilyke Oy:n logistiset toiminnot eriytettiin F-Logistiikka Oy:ksi. 31\. maaliskuuta 2008 Atria ilmoitti tuotannon tehostamistoimista. Käynnistettävät yt-neuvottelut tähtäävät Forssassa noin 100 työpaikan vähennykseen, joka on noin puolet tehtaan koko henkilöstöstä. Sulkulistalle kuuluu mm. F-Logistiikan koko toiminta. Näillä näkymin Forssaan jää ainakin salaattituotanto ja valmisruokatuotanto, jota on tarkoitus modernisoida.Turun sanomat luettu 3.11.2008 ==Lähteet== ==Aiheesta muualla== *Rekola, Tuula: Talo makuja tulvillaan. 50 vuotta työtä ja elämää Liha ja Säilyke Oy:ssä. Liha ja säilyke 2005. ISBN 9789529186631. Luokka:Suomalaiset elintarvikeyritykset Luokka:Forssalaiset yritykset
Kalsiumhydroksidi

Kalsiumhydroksidi, sammutettu kalkki, kalsiumdihydroksidi eli kalsiumhydraatti, kemialliselta kaavaltaan Ca(OH)2, on tärkeä raaka-aine muun muassa muurauslaastissa. Kalsiumhydroksidia valmistetaan sekoittamalla kalsiumoksidia (poltettu kalkki) ja vettä. Reaktio tuottaa lämpöä. Kalsiumhydroksidi on normaaliolosuhteissa olomuodoltaan väritöntä kiteistä ainetta tai valkoista jauhetta, joka liukenee vain hieman veteen. Kalsiumhydroksidin moolimassa on 74,1 g/mol, sulamispiste 580 °C (hajoaa), tiheys 2,2 g/cm3 (vesi = 1,0 g/cm3) ja CAS-numero 1305-62-0. Sammutettu kalkki on huomattavan emäksinen ja siksi ärsyttävä aine. Se voi aiheuttaa muun muassa ihon, silmien ja hengityselinten syöpymävammoja ilman asianmukaista suojausta. Ensiapuna tulee käyttää vettä paikallisesti. ==Lähteet== == Kuvia == Tiedosto:Calcium hydroxide 1.JPG Tiedosto:Calcium hydroxide in trash can2.jpg == Aiheesta muualla == * *Kemian työsuojeluneuvottelukunta: Kalsiumhydroksidi *KEGG: Calcium hydroxide *ChemBlink: Calcium hydroxide Luokka:Kalsiumyhdisteet Luokka:Hydroksidit Luokka:Seulonnan keskeiset artikkelit
Kurikinton Fox

Kurikinton Fox () on heinäkuussa 1984 http://kurikinton-fox.com/profile.htm syntynyt japanilainen indies-säveltäjä, kitaristi ja basisti. Hän on tunnettu tavastaan käyttää hifi-kuulokkeiden ja mustan pipon lisäksi kasvojensa peittona perinteistä kettunaamaria. Hänen taiteilijanimensä viittaa kurikintoniin, perinteiseen japanilaiseen uudenvuodenruokaan. Haastatteluissaan ja julkisissa esiintymisissään hän käyttää äänenmuunninta. Hän on säveltänyt myös omia kappaleita, mutta parhaiten hänet tunnetaan Internetin keskustelupalstoilla, IRCissä ja blogeissa levinneistä soittovideoistaan, joissa hän esittää covereita tunnettujen pelien (etenkin Final Fantasy -sarjan) ja animesarjojen kappaleista. Mikäli kappaleeseen kuuluu alun perin myös laulu, hänellä on usein tapana orjallisen tulkinnan sijaan uudelleenmiksata kappale niin, että soittimet korvaavat puuttuvan laulun. Hän saattaa myös nopeuttaa tempoa, parannella joitain osuuksia ja lisätä kappaleisiin kitarasooloja. Hänen kotisivuiltaan voi ladata näiden tulkintojen nuotteja . Hänen ensimmäinen albuminsa Foxy Code julkaistiin 26.8.2008. ==Lähteet== ==Aiheesta muualla== *Kurikinton-fox.com *Kurikinton Fox MySpacessa Luokka:Japanilaiset kitaristit Luokka:Japanilaiset basistit Luokka:Japanilaiset säveltäjät Luokka:Vuonna 1984 syntyneet Luokka:Elävät henkilöt
Kipinä

Kipinä voi tarkoittaa ainakin seuraavia asioita: *palopesäkkeestä tai tulusten iskusta sinkoava hehkuva hiukkanen *kielikuvana innoitus tai alkusysäys toimintaan *sähkökipinä *Kipinä, Kuva ja Sanan julkaisema kristillinen lehti *Kipinä, Petroskoissa ilmestyvä lehti *Kipinä, kylä Pudasjärvellä *Kipinäsuo, kylä Pudasjärvellä *Kipinä, Esa Elorannan albumi *Kipinä, Eija Kantolan albumi *Kipinä, Kuopion konepajan kehittämä kaksitahtimoottori *Iskra (suom. kipinä), venäläisten sosialististen siirtolaisten poliittinen sanomalehti *Operaatio Kipinä, Operaatio Iskra, Neuvostoliiton sotilasoperaatio toisessa maailmansodassa Leningradin piirityksen murtamiseksi *Kajaanin Kipinä, kajaanilainen urheiluseura *Koiviston Kipinä, äänekoskelainen urheiluseura *Kangasalan Kipinä, mielenterveysjärjestö *Kipinä-talo, monitoimitalo Hyvinkään Hangonsillassa *Kipinä, sukunimenä: ** Aslak Kipinä, suomalainen lapsinäyttelijä.
Rocky VI

Rocky VI voi tarkoittaa seuraavia: * Rocky VI, Aki Kaurismäen ohjaama lyhytelokuva vuodelta 1986 * Rock'y VI - Pölkyllä päähän, Sleepy Sleepersin musiikkialbumi vuodelta 1986 * Rocky Balboa (myös Rocky VI), Sylvester Stallonen ohjaama pitkä elokuva vuodelta 2006
Lammikko

Lammikko on lampea pienempi makean veden allas. Sitä pienempi vesialue on nimeltään lätäkkö. Lammikoille ja lätäköille on ominaista se, että ne ovat osan vuotta kuivina, ja ne syntyvätkin tyypillisesti vesisateiden aikana. Ne voivat aiheuttaa ongelmia liikenteelle, erityisesti jäädyttyään pakkasella. == Ekologinen merkitys == Lammikot ovat tärkeitä luonnon ekosysteemille. Eläimet voivat käyttää niiden vettä juomavetenä. Linnut peseytyvät pienessäkin kuoppaan sadevedestä muodostuneessa lätäkössä. Hyttysnaaraat munivat munansa muun muassa vesilätäkköihin. Vedessä elää myös vesieliöitä. Jos lätäköstä ei ole poistouomaa vedelle, lätäkköön muodostuu seisahtunutta vettä. Tämä saastuu helposti eliöistä. == Koristelammikko == Talojen pihoille voidaan rakentaa koristelammikkoja. Monissa koristelammikoissa on suihkulähde. ==Aiheesta muualla== Luokka:Limnologia
Kipinä (Pudasjärvi)

Kipinä on kylä Pudasjärven kaupungissa. Kylä sijaitsee noin 30 kilometrin päässä kaupungin keskustaajamasta Kurenalta Ouluun päin. Oulusta matkaa kylälle on noin 60 kilometriä. Kylän läpi kulkee Yli-Iihin johtava yhdystie 8540. Kylän asutus on keskittynyt lähinnä Iijoen varteen. Kylällä toimii oma peruskoulu; Kipinän koulu, joka aloitti toimintansa alkujaan kansakouluna. Kuusamontien ja Hetekyläntien risteyksessä sijaitsee vuonna 1976 toimintansa aloittanut elintarvikeyritys Niemitalon Juustola, joka on tullut tunnetuksi leipäjuustostaan. Juustolan tiloista löytyy myös kahvila-ravintola, kauppa ja Postin pakettiautomaatti. Kipinän kylään päättyy myös perinteinen Iijokisoutu. Iijokisoutu on heinäkuun alussa soudettava tapahtuma, joka on alkanut vuonna 1983. Kipinässä, Ouluntien ja Hetekyläntien risteyksen maastossa käyty tulitaistelu aloitti 28. syyskuuta 1944 varsinaiset sotatoimet Lapin sodassa. ==Lähteet== Luokka:Pudasjärven kylät
Härmän rautatieasema

Härmän rautatieasema () on Suomen rataverkon liikennepaikka Kauhavan Alahärmässä Etelä-Pohjanmaalla. Liikennepaikka sijaitsee rataosalla , noin 55 kilometrin päässä Seinäjoen ja noin 79 kilometrin päässä Kokkolan asemalta. == Historia == Liikennepaikka avattiin pysäkkinä vuonna 1886, mutta se korotettiin asemaksi jo kaksi vuotta myöhemmin. Asemarakennus on rakennettu Oulun radan tyyppipiirustusten mukaan, ja sitä laajennettiin Bruno Granholmin suunnittelemalla poikkipäädyllä 1905. Asemalla on ollut myös hirsinen yksipaikkainen veturitalli, joka siirrettiin sinne Suupohjan radalta, Perälän asemalta. Talli on myöhemmin purettu. Miehitys Härmän asemalla lopetettiin toukokuussa 1989 ja henkilöliikenteen pysähdykset 3. syyskuuta 2006. Matkustajalaiturit purettiin vuonna 2008 rataosan perusparannustöiden yhteydessä. Vuosina 2006–2016 liikennepaikalla oli ainoastaan rajoitetusti tavaraliikenteen palveluita; pääasiallisesti se toimi junakohtauspaikkana. Liikenteenohjaus hoidetaan kaukokäytöllä Seinäjoelta käsin. Kesällä 2016 rakennettiin Kauhavan kaupungin kustantamana uusi 350 metrin pituinen matkustajalaituri, pysäköintialue ja kulkuyhteydet päällystettynä, valaistus ym. varusteet ja informaatiojärjestelmä (mm. kuulutus, opasteet, merkit). Hanke toteutettiin esteettömänä. Kesästä 2017 alkaen asemalla alkoi pysähtyä jälleen matkustajajunat. Asemalla pysähtyy junaliikenteen kesäkaudella kolme junaa molempiin suuntiin. Junien pysähdykset suunnataan etenkin läheisyydessä toimivan huvipuisto PowerParkin tarpeisiin. == Lähteet == == Aiheesta muualla == * Vaunut.org: kuvia Härmän asemalta Luokka:Alahärmä Luokka:Etelä-Pohjanmaan henkilöliikenteen rautatieliikennepaikat Luokka:Kauhavan rautatieliikennepaikat Luokka:Bruno Granholmin suunnittelemat rakennukset
Vt

Vt voi tarkoittaa seuraavia asioita: * Vermont, postilyhenne VT, Yhdysvaltain osavaltio * * virkaa toimittava tai virkaa tekevä, vt., avoimena olevan viran tehtäviä hoitava henkilö * viikkotunti, vt, viikon aikana kertyvä tuntimäärä jonkin tehtävän suorittamisesta * Vanha testamentti, VT, Raamatun ensimmäinen testamentti * varatuomari, VT, arvonimi * valtatie, lyhenne vt, Väyläviraston teidenluokittelujärjestelmän luokka * virtuaalitodellisuus, VT, keinotodellisuus, tekotodellisuus, tietokoneen avulla luotu ympäristö * Voltin rautatieasema, liikennepaikkalyhenne Vt, rautatieliikennepaikka Suomessa * Virgin Trains, VT, brittiläinen rautatieyhtiö * Veolia Transport, VT, maailmanlaajuisesti toimiva joukkoliikenneyhtiö, nykyinen Transdev. * VT- sarjan näyttöpäätteet (mm. VT100, VT220, VT510), valmistajana Digital Equipment Corporation * Kammiotakykardia, VT, Ventricular Tachycardia, rytmihäiriö * vesitorni, Vt, kartoissa käytettävä lyhenne * Västerviks- Tidningen, ruotsalainen sanomalehti
Yv

Yv tai YV voi tarkoittaa seuraavia: * * * * yhtiövastike, yv., maksu, jota asunto-osakeyhtiön osakkeenomistaja on velvollinen suorittamaan yhtiölle * Ylivieskan rautatieasema, liikennepaikkalyhenne Yv, rautatieliikennepaikka * Yosemite Valley Railway, lyhenne YV, rautatieyhtiö. * YV (aiemmin Yhteisvoimin, myöhemmin mm. Kultaraha ja OP lehti), Osuuspankin asiakaslehti
Ou

Ou tarkoittaa seuraavia: * * Oaklandin yliopisto, lyhenne OU, yliopisto Yhdysvalloissa * oculus uterque, OU, molemmat silmät * Ohion yliopisto, lyhenne OU, yliopisto Yhdysvalloissa * Oklahoman yliopisto, lyhenne OU, yliopisto Yhdysvalloissa * Osmanian yliopisto, lyhenne OU, yliopisto Intiassa * ou (Psittirostra psittacea), lintulaji * Ou, joki Laosissa * Ou, vuoristo Japanissa * Oulaisten rautatieasema, liikennepaikkalyhenne Ou, rautatieliikennepaikka Suomessa * Oxfordin yliopisto, lyhenne OU, yliopisto Yhdistyneessä kuningaskunnassa.
OL

OL voi tarkoittaa: * Olympique Lyonnais, lyhenne OL, ranskalainen jalkapalloseura * Optics Letters, lyhenne OL, aikakauslehti * Offensive lineman, lyhenne OL, amerikkalaisen jalkapallon pelipaikka *
OLT

OLT voi tarkoittaa: * OLT, Ostfriesische Lufttransport, lentoyhtiö * OLT Express, puolalainen lentoyhtiö * Olt, piirikunta Romaniassa * Olt, Tonavan sivujoki Romaniassa * OLT, entinen norjalainen manuaalinen mobiilipuhelinverkko *
Mikrosatelliitti

Mikrosatelliitti on pienikokoinen satelliitti. Sen painoksi on yleensä määritelty alle sata kilogrammaa (tai painoluokka 10–100 kg). Termi syntyi 1980-luvulla, kun yliopistot – esimerkiksi Technische Universität Berlin Saksassa, Surrey Englannissa, Weber State Utahissa ja TKK Suomessa – alkoivat rakentaa pieniä satelliitteja lähinnä osana avaruustekniikan jatko- opiskelijoidensa koulutusta. Termi on mikrosatelliittien nousun ajankohtaan osuva. Mikro ei tässä yhteydessä liity fysiikan miljoonaosaa ilmentävään mikro-etuliitteeseen. Pikemminkin se on viittaus mikrotietokoneeseen, jonka kaupallisia mikroprosessoreita alettiin käyttää näissä avaruusaluksissa. Satelliittien koko on hieman 1980-luvun mikrotietokoneen kokoa suurempi. Monet avaruusajan alun satelliitit olivat nykyisen mittapuun mukaan mikrosatelliitteja. Alle 500 kilogrammaa painavien pienoissatelliittien kokoluokkaa 100–500 kg nimitetään minisatelliiteiksi. Mikrosatelliitit ovat seuraava kokoluokka (10–100 kg). Vielä pienempiä, kooltaan 1–10 kg painavia satelliitteja kutsutaan nanosatelliiteiksi. Pikosatelliiteista on kyse, jos pienikokoiset satelliitit ovat painoltaan 0,1–1 kg. ==Mikrosatelliitteja== * Sputnik, Neuvostoliitto, 4. lokakuuta 1957, painon mukaan, silloin melkoisen raskas satelliitti * UOSAT, Surreyn yliopisto, Englanti, 1980-luvultä lähtien * AMSAT-radioamatöörisatelliitit, Yhdysvallat, Saksa ja niin edelleen, alkaen 1960-luvun alussa * TUBSAT, BREMSAT, Saksa, yliopistosatelliitteja * LAPAN- TUBSAT, Indonesian koesatelliitti (yliopistosatelliitti, jossa teknologiansiirtoa Saksasta) * PWSat, Intian mikrosatelliitti, 2007 * Egyptsat, Egyptin koesatelliitti * Prospero X-3 * Badr-1 * Astérix * Mimosa, Tšekki, 2003 * Iceye, Suomi, 2018-, kaupallisten SAR- kaukokartoitussatelliittien konstellaatio ==Lähteet== ==Aiheesta muualla== * Berliinin teknillisen korkeakoulun TUBSAT-sivusto Luokka:Satelliitit
Saari-Sorsua

Saari-Sorsua on Kiiminkijoen vesistöalueeseen kuuluva järvi Utajärven kunnan pohjoisosassa Pohjois-Pohjanmaalla. Järvi sijaitsee noin 35 kilometriä Utajärven keskustasta pohjoiskoilliseen ja 44 kilometriä Pudasjärven keskustasta etelälounaaseen. Ympäröivien soiden lisäksi järvi saa vetensä etelästä virtaavasta Yliojasta, jonka alkulähteet ovat pieni Kylkilampi sekä Kivi-Sorsuan järvi. Saari-Sorsua laskee Sorsuanojaa pitkin pohjoiseen Nuorittajokeen. Järvi on matala sekä lievästi humuspitoinen ja rehevöitynyt. Järvessä on viisi saarta. Rannat ovat pääosin suota, mutta pohjoislaidalla Kapelonkankaalla on korkeampi kohta. Kapelo-nimistä nykyisin asumatonta erämaataloa lukuun ottamatta järven rannoilla ei ole asutusta eikä kesäasuntoja. Kapelossa on päärakennus ja liiteri, jotka ovat avoinna, sekä lukittu rantasauna. Kapeloon johtaa hieman yli kilometrin mittainen polku pohjoispuolelta Autionperän suunnasta Viinivaaraan menevän metsäautotien pistotieltä. Idästä päin Kapeloon ei ole minkäänlaista merkittyä kulkuyhteyttä. ==Lähteet== * Pinta-alatieto (Viitattu 1.2.2009) ==Kuvia Saari- Sorsualta== Kuva:Kapelo_wilderness_house.JPG|Kapelon erämaatalo Saari- Sorsualla. Kuva:Kapelo_interior.JPG|Kapelon pirtti, vasemmalla puretun uunin pohjaa. Kuva:sauna_of_Kapelo.JPG|Kapelon sauna Sorsuanojan rannalla. Luokka:Kiiminkijoen vesistö Luokka:Utajärven järvet
Speedy Gonzales

Speedy Gonzales on Warner Bros:in Looney Tunes -piirretyistä tuttu animaatio- ja sarjakuvahahmo, Meksikon nopein hiiri. Speedy Gonzales pukeutuu yleensä isoon keltaiseen sombreroon, valkoiseen paitaan ja valkoisiin housuihin sekä punaiseen huiviin. Hänen arkkivihollisensa ovat nimeltään Sylvesteri ja Repe Sorsa, jotka yrittävät jahdata Speedyä ja hänen hiiriystäväänsä. Speedy puhuu tavallisesti koomisella Meksikon aksentilla. Speedy Gonzales -animaatioita julkaistiin Suomessa ensin suomeksi tekstitettyinä ja sitten dubattuina VHS- videokaseteilla Warnerin ”Riemuretki piirrettyjen maailmaan” -sarjassa. ==Speedy Gonzales muualla== *Spede Pasanen lainasi hahmon nimen elokuvaansa Speedy Gonzales – noin 7 veljeksen poika. *Speedy Gonzalesista on tehty myös laulu. Amerikkalaisen version on levyttänyt Pat Boone vuonna 1962 ja suomalaisen nimellä Hiiri Gonzales Pärre Förars samana vuonna. ==Lähteet== Luokka:Looney Tunes -hahmot Luokka:Kuvitteelliset hiiret ja rotat
Savukone

Savukone on laite, joka tuottaa syötetystä nesteestä savua. Low fog on savutyyppi, joka leijuu juuri pinnan päällä ja on melko paksua. Savukoneita käytetään muun muassa esiintymis- ja lavatekniikassa valoefektien maksimointiin. Savu valmistetaan yleensä vedestä ja diolista. ==Aiheesta muualla== *www.smokemachines.net Luokka:Näyttämötekniikka
Xichang

Xichang (, pinyin: Xīchāng Shì) on Liangshanin autonomisen prefektuurin pääkaupunki, Sichuanin maakunnassa, Kiinan kansantasavallassa. Kaupungin keskusta sijaitsee linnuntietä noin 350 kilometriä maakunnan pääkaupunki Chengdusta lounaaseen. Kaupungin pinta-ala on 2 654 neliökilometriä, ja kaupungissa asuu noin 712 000 asukasta. Kaupungin lähellä on Xichangin avaruuskeskus, joka sijaitsee noin 64 kilometriä kaupungin keskustasta luoteeseen. Xichang Qingshanin lentoasema (IATA: XIC, ICAO: ZUXC) sijaitsee noin 14 kilometriä kaupungin keskustasta pohjoiseen. Lentoasemalta on suorat reittilennot mm. Pekingiin, Shanghaihin, Chengduun, ja Chongqingiin. Avaruuskeskus on noin 50 kilometriä lentoasemalta. Lentoasemalta pääsee suoraan avaruuskeskukseen rautatiellä ja moottoritiellä. Tiedosto:Cathedral of the Angels, Xichang.png|Roomalaiskatolinen katedraali Xichangissa. Tiedosto:XichangZhan.JPG|Xichangin rautatieasema. Tiedosto:Xichang launch center 4.jpg|Xichangin avaruuskeskus. ==Lähteet== == Aiheesta muualla == * Xichang Overview (chinatravel.com) * Liangshan Travel Guide (travelchinaguide.com) Luokka:Sichuanin kaupungit Luokka:Kiinan piirikuntatason alueet
Xichangin avaruuskeskus

Xichangin satelliittien laukaisukeskus () on yksi kolmesta Kiinan kansantasavallan avaruusalusten laukaisukeskuksesta. Se sijaitsee Sichuanin maakunnan eteläosassa, noin 64 kilometriä Xichangin kaupungista luoteeseen. Keskuksessa on kaksi laukaisualustaa, lennonjohtokeskus ja muita tiloja. == Historia == Keskus valmistui vuonna 1984. Keskuksesta on sen jälkeen tehty Pitkä Marssi -kantorakettien laukaisuja. Vuonna 1996 INTELSAT 708-tietoliikennesatelliitin laukaisu epäonnistui ja Yhdysvallat väitti Kiinan saaneen romuttuneesta satelliitista kriittistä teknologiatietoa. Tämän jälkeen Yhdysvallat on pyrkinyt estämään yhdysvaltalaisia yhtiöitä käyttämästä kiinalaisia kantoraketteja satelliittien laukaisuun. == Lähteet == == Aiheesta muualla == Luokka:Avaruuskeskukset Luokka:Laukaisukeskukset Luokka:Kiinan avaruustoiminta Luokka:Kiinan rakennukset ja rakennelmat Luokka:Sichuan
Kausalan rautatieasema

Kausalan rautatieasema () on rautatieliikennepaikka Suomen rataverkkoon kuuluvalla rataosalla Lahti–Kouvola. Liikennepaikka sijaitsee Iitin kunnan Kausalan taajamassa, noin 39 kilometrin päässä Lahden ja noin 22 kilometrin päässä Kouvolan asemalta. Kausalan asemalla on yksi kolmesta säilyneestä Riihimäki–Pietari-radan alkuperäisestä asemarakennuksesta. Se on valmistunut vuonna 1870 IV luokan tyyppipiirustusten mukaan. Sitä on laajennettu kolmesti: vuonna 1873 arkkitehtina oli Knut Nylander, vuosina 1900 ja 1921 puolestaan Bruno Granholm. Lähistöllä on lisäksi tavarasuoja vuodelta 1870 ja asuinrakennukset vuosilta 1900 ja 1920. Asemalla pysähtyy lähijunat O Lahdesta Kouvolaan ja Kotkan satamaan ja Z Helsingistä Kouvolaan. Lähijunavuoroja on arkisin kahdeksan Lahden suuntaan ja yhdeksän Kouvolan suuntaan. Kouvolasta Lahteen kulkevat junat pysähtyvät raiteella yksi, ja Lahdesta Kouvolaan kulkevat junat raiteella kaksi. Kausalan asemalle liikennöidään pääasiassa Sm2-kalustolla lukuun ottamatta arkipäivien Z-ruuhkalähijunat Kouvolaan tai Helsinkiin (Eil-vaunut ja veturi), öiden Helsinki-Kouvola Z-junaa (Sm4) sekä viikonloppujen Kouvola-Helsinki Z-junaa (Sm4). == Historiaa == Kausalan asemalta alkoi kapearaiteinen Kausalan–Leininselän rautatie, joka toimi vuodesta 1910 aina 1940-luvun lopulle. Kausalassa tapahtui junaturma 13. tammikuuta 1995, kun erikoispikajuna Sibelius törmäsi ajoneuvoyhdistelmään ja suistui raiteilta. 5. joulukuuta 1916 Helsingistä Pietariin matkannut pikajuna ajoi asemalla seisseen tavarajunan perään, jolloin kuusi henkilöä sai surmansa. Lahti–Luumäki-rataosan remontin yhteydessä Kausalan rautatieaseman käyttömukavuutta parannettiin. Matalien, sorapintaisten laiturien tilalle rakennettiin 55 senttiä korkeat asvaltoidut laiturit ja niitä yhdistänyt laituripolku korvattiin alikulkukäytävällä. Lisäksi aseman purettujen sivuraiteiden tilalle tuli uusi paikoitusalue. Asemarakennus jäi tyhjilleen lokakuussa 2009. Asemarakennus on myöhemmin ostettu yksityisomistukseen, ja sen kunnostaminen on aloitettu. == Lähteet == == Aiheesta muualla == Luokka:Iitin liikenne Luokka:Iitin rakennukset ja rakennelmat Luokka:Päijät- Hämeen henkilöliikenteen rautatieliikennepaikat Luokka:Suomen 1800-luvulla rakennetut rakennukset ja rakennelmat Luokka:1870-luvulla rakennetut rautatieliikennepaikat
Arena (puolue)

Alianza Republicana Nacionalista (Arena) on elsalvadorilainen oikeistopuolue. Puolue hallitsi maata kahden vuosikymmenen ajan 1980-luvulta aina vuoden 2009 vaaleihin. Arenan perustivat 1981 Roberto D'Aubuissonin johtamat konservatiivit, ml. asevoimien edustajat vuoden 1982 vaaleja varten. D'Aubuisso osallistui sotilasjuntan kuolemanpartioiden toimintaan Ansesalin (Agence de sécurité salvadorienne) majurina, mutta nykyisin Arena toimii normaalina poliittisena puolueena. Arena on ollut maan suurin tai toiseksi suurin puolue ja kilpaillut entisen sissiliikkeen FMLN:n kanssa. Vuoden 1989 jälkeiset kolme presidenttiä, Alfredo Cristiani (1989–1994), Armando Calderón Sol (1994–1999) ja Francisco Flores (1999–2004), olivat Arenan edustajia. Politiikassaan Arena on pyrkinyt läheisiin suhteisiin Yhdysvaltain kanssa. Arena oli kahden vuosikymmenen hallintonsa aikana yksi maanosan puhdasoppisimman uusliberalismin kannattajista. Sen talouspolitiikkaan kuuluivat yksityistämiset, vapaakauppa ja oman rahan sijasta dollarin käyttö (dollarisaatio) maan taloussa. Puolueen vallassaoloaikana ketään ei tuomittu sisällissodan aikaisista teoista. Vuoden 2004 vaaleissa Elías "Tony" Saca voitti FMLN:n ehdokkaan Schafik Handalin ja sai 58 prosenttia äänistä. Maaliskuun 2006 vaaleissa Arena sai 39,4 prosenttia äänistä ja 34/84 paikkaa parlamenttiin ja 147 kunnanjohtajaa 262:sta. Hävittyään maaliskuun 2009 vaalit vasemmistolaiselle FMLN:lle Arena ajautui kriisiin. Syksyllä 2009 kaksitoista sen 32 parlamenttiedustajasta erosi puolueen ryhmästä ja muodosti Guillermo Gallegosin johdolla uuden itsenäisen ryhmän.El Pais == Lähteet == ==Aiheesta muualla== * Puolueen kotisivu Luokka:El Salvadorin puolueet Luokka:Nationalistiset puolueet Luokka:Konservatiiviset puolueet
Nastolan rautatieasema

Nastolan rautatieasema () on liikennepaikka Lahdessa entisen Nastolan kunnan liikekeskustan Rakokiven eteläpuolella Suomen rataverkon Lahti–Kouvola- radalla. Asema on avattu vuonna 2005 ja se sijaitsee kunnan keskustan lähellä. Aseman etäisyys Lahden rautatieasemalta on 15,7 kilometriä ja Kausalan rautatieasemalta 23,6 kilometriä. Asemalla pysähtyvät Lahden, Kouvolan ja Kotkan sataman välillä liikennöivät lähijunat. == Liikennöinti == Nastolan asemalla pysähtyy arkisin seitsemän lähijunavuoroa Lahden ja kahdeksan vuoroa Kouvolan suuntaan. Viikonloppuisin liikennöinti on harvempaa.VR Kaukoliikenteen aikataulut 10.12.2023–30.3.2024 (pdf), vr.fi, viitattu 2.3.2024. Aamun kaksi ensimmäistä junaa sekä yksi viikonloppuvuoro Lahden suuntaan jatkavat Lahdesta Z-tunnuksin Helsinkiin asti. Kolme junaa Kouvolaan jatkaa Kouvolasta edelleen Kotkan satamaan. Lahden suuntaan liikennöidään raiteelta yksi, Kouvolan suuntaan raiteelta kaksi. == Lähteet == Luokka:Lahden rautatieliikennepaikat Luokka:Päijät-Hämeen henkilöliikenteen rautatieliikennepaikat
Marianne Vermaat

Marianne Vermaat (s. 2. toukokuuta 1955, Vlaardingen, Etelä-Hollanti) on entinen alankomaalainen uimari, joka osallistui kotimaansa riveissä kesäolympialaisiin 1972. Siellä hän karsiutui finaalista 100 metrin selkäuinnissa, uimalla ajan 1.09,11 (16.sija). Luokka:Alankomaalaiset uimarit Luokka:Vuonna 1955 syntyneet Luokka:Elävät henkilöt
Norrskär

Norrskär tai Norrskäret voi tarkoittaa seuraavia maantieteellisiä kohteita: * Norrskär, saari Brändön kunnassa * Norrskär, saari Paraisten kaupungissa * Norrskär, saari Kökarin kunnassa * Norrskär, saari Mustasaaren kunnassa * Norrskäret, saari Kumlingen kunnassa * Norrskäret, saari Maalahden kunnassa * Norrskäret, saari Saltvikin kunnassa * Norrskärin majakka
The Magic of Boney M. – 20 Golden Hits

The Magic of Boney M. – 20 Golden Hits on diskoyhtye Boney M:n kokoelma-albumi vuodelta 1980. Sen tuottaja on totutusti Frank Farian. Vinyylistä on myöhemmin tehty myös CD-versio. Levyä ei tule sekoittaa lähes samannimiseen kokoelmaan The Magic of Boney M. Sony BGM julkaisi tämän sinikantisen kokoelman vuonna 2006. == Kappaleet == === A-puoli === # Rivers of Babylon – F. Farian, Reyam, Dowe, McNaughton # Daddy Cool – F. Farian, Reyam # Sunny – Hebb # Belfast – D. Deutscher, J. Menke, J. Billybury # El Lute – F. Farian, Blum, F. Jay # No Woman No Cry – B. Marley # Rasputin – F. Farian, Reyam, F. Jay # Painter Man – K. Pickett, E. Phillips # Ma Baker – F. Farian, Reyam, F. Jay # Gotta Go Home – F. Farian, Huth, F. Jay, Huth === B-puoli === # My Friend Jack – Smoke # I See a Boat on the River – Rulofs # Brown Girl in the Ring – F. Farian # Mary's Boy Child – Hairston, F. Farian, F. Jay, Lorin # Bahama Mama – F. Farian, F. Jay # I'm Born Again – Rulofs, F. Jay # Oceans of Fantasy – Kawohl, Zill, F. Jay # Ribbons of Blue – Forsey # Still I'm Sad – S. Smith, McCarthy # Hooray! Hooray! It's a Holi-Holiday – F. Farian, F. Jay == Lähteet == * LP-levy 201686 (Ariola, 1980) === Viitteet === Luokka:Vuoden 1980 kokoelma-albumit Luokka:Boney M:n albumit
Lemetin tienhaaran motti

Lemetin tienhaaran motti kuului alkujaan Kitilän suurmottiin, joka syntyi IV Armeijakunnan suuren vastahyökkäyksen (6.–17. tammikuuta 1940) tuloksena. ==Motin synty== Motin alue kuului alkujaan Kitilän suurmotin alueeseen ikään kuin perimmäisenä ulokkeena tai sarvena, joka ulottui yli viiden kilometrin päähän varsinaisen motin alueesta. Uloke oli pituuteensa nähden hyvin kapea ja sijaitsi pohjoiseen johtavan tien molemmin puolin. Ulokkeesta saatiin myöhemmin irrotetuksi myös ns. Rykmenttimotti, joka sijaitsi hieman lähempänä puna-armeijan 168. Divisioonan pääosia. 7\. helmikuuta 1940 varhain aamuyöstä sai Er.P 8 katkaistua tienhaaran alueen yhteydet omiin joukkoihinsa. ==Toimet mottia vastaan ja sen laukeaminen== Jo 7. helmikuuta 1940 iltana aloitti I/JR 37 hyökkäyksen mottia vastaan. 8\. helmikuuta 1940 koko yön ja päivän kestäneiden taisteluiden tuloksena motti laukesi myöhään iltapäivällä. ==Sotasaalis== Sotasaaliina motin alueelta saatiin muun muassaSotatieteen laitos: "Talvisodan historia" osa 3 s.92: *2 pst-tykkiä *3 hyökkäysvaunua *5 konekivääriä ==Katso myös== *Suomen talvisodassa saama sotasaalis ==Lähteet== * * === Viitteet === Luokka:Laatokan Karjalan mottitaistelut talvisodassa
Power Macintosh 5200 LC

Power Macintosh 5200 LC on Apple Computerin 3. huhtikuuta 1995 julkaisema, koti- ja oppilaitoskäyttöön suunniteltu tietokone. Kuluttajamarkkinoilla laitetta myytiin nimillä Macintosh Performa 52xxCD. Elokuussa 1995 tietokoneesta julkaistiin nopeammalla suorittimella varustettu versio Power Macintosh 5300 LCPower Macintosh 5300 LC. Apple-History.com. Viitattu 3.1.2007. . 5200 LC oli ensimmäinen PowerPC-prosessorilla varustettu Macintosh, jossa näyttö ja keskusyksikkö olivat samassa kotelossa. Power Macintosh 5200 LC perustui Power Macintosh 6200:n arkkitehtuuriin ja laitteessa oli monien muiden LC-sarjan mallien tapaan näyttö ja keskusyksikkö samassa kotelossa. Laitteistoratkaisuidensa takia 6200/5200 -sarjan Macintoshit ovat jääneet historiaan eräinä Applen epäonnistuneimmista tietokoneistaRemy Davison, Insanely Great Mac: The 10 worst Macs ever built . Luettu 3. tammikuuta 2007.Low End Mac: Road Apples - Power Mac x200 series . Luettu 3. tammikuuta 2007.. Suorituskykyä laski erityisesti uuden, 64-bittisellä väylällä varustetun suorittimen asentaminen Quadra 605:n vanhaan, 32-bittiseen emolevyynPerforma 5200, Low End Mac . Luettu 3. tammikuuta 2007.. Power Macintosh 5200 LC:n seuraaja oli Power Macintosh 5260 LC. 5200/5300 LC:n tuotanto lakkautettiin 1. huhtikuuta 1996, mutta tietokoneita myytiin edelleen Performa-nimellä. ==Tekniset tiedot== ===5200-sarja=== * 75 MHz:n PowerPC 603 -suoritin * 8 Mt:n keskusmuisti, laajennettavissa 64 Mt:n saakka (80 ns 72-pin SIMM) * 15" CRT-näyttö, resoluutio 832x624 * Käyttöjärjestelmä System 7.5.1 ===5300-sarja=== * 100 MHz:n PowerPC 603 -suoritin (120 MHz 5320CD-mallissa) * 16 Mt:n keskusmuisti, laajennettavissa 64 Mt:n saakka (80 ns 72-pin SIMM) * 15" CRT-näyttö, resoluutio 832x624 * Käyttöjärjestelmä System 7.5.1 ==Mallit== ===5200-sarja=== *Power Macintosh 5200 LC: Myytiin vain oppilaitoskäyttöön. Sisältää 500 Mt:n kiintolevyn. *Macintosh Performa 5200CD: Sisältää 790 Mt:n tai 1 Gt:n kiintolevyn. *Macintosh Performa 5210CD: Myytiin vain Aasiassa ja Euroopassa. *Macintosh Performa 5215CD: Performa 5200CD erilaisella ohjelmistopaketilla. *Macintosh Performa 5220CD: Performa 5215CD 500 Mt:n kiintolevyllä, myytiin vain Aasiassa ja Euroopassa. ===5300-sarja=== *Power Macintosh 5300 LC: Oppilaitoskäyttöön, sisältää 800 Mt:n kiintolevyn. *Macintosh Performa 5300CD: Sisältää 800 Mt:n kiintolevyn. *Macintosh Performa 5300CD DE: "Director's Edition", erikoisversio 5300CD-mallista ylimääräisellä ohjelmistolla. *Macintosh Performa 5320CD: Sisältää 1200 Mt:n kiintolevyn. ==Lähteet== ==Aiheesta muualla== * Power Macintosh 5200 LC Low End Macissa. * Power Macintosh 5200 LC, Power Macintosh 5300 LC at Low End mac. * Power Macintoshit ja Performat EveryMac.comissa. * Power Macintoshit ja Performat AppleSpecissä. Luokka:Applen_tietokoneet Luokka:Vuoden 1995 tietokoneet
Matti Kaltiainen

Matti Kaltiainen (s. 30. huhtikuuta 1982 Espoo) on jääkiekkomaalivahti, joka pelasi viimeksi Kiekko-Vantaan Mestisjoukkueen ykkösmaalivahtina kaudella 2007–2008. Kaudet 2001–2005 hän pelasi Yhdysvaltojen yliopistosarjassa Boston Collegen riveissä, kauden 2005–2006 Espoo Bluesin kakkosmaalivahtina ja kauden 2006–2007 Porin Ässien kakkosmaalivahtina. Kaltiainen on Bluesin kasvatti. Isosta koostaan huolimatta (187 cm, 85 kg) hän on nopea liikkeissään. Kaudella 2005–2006 Kaltiainen pelasi Bluesin riveissä 15 ottelua, joista torjuntaprosentti oli 91,97 %Torjuntaprosentti 2005-06. ==Lähteet== * === Viitteet === Luokka:Suomalaiset jääkiekkomaalivahdit Luokka:Boston Bruinsin varaamat pelaajat Luokka:Vuonna 1982 syntyneet Luokka:Elävät henkilöt